ང་ཚོས་མཚན་མོ་ཆང་བཏུངས་འཁོར་གཏོང་དང་།ར་བཟི་འཁོར་གཏོང་།དུག་འཐེན་འཁོར་གཏོང་སོགས་ཀྱི་འགྲིམ་འགྲུལ་ཁྲིམས་འགལ་བྱེད་སྤྱོད་རྒྱུན་རྣམ་ཅན་གྱི་ཞིབ་བཤེར་ལམ་སྲོལ་ལ་བཞག་ཡོད།ལྷ་ས་གྲོང་ཁྱེར་སྤྱི་བདེ་ཅུས་འགྲིམ་འགྲུལ་ཉེན་རྟོག་ཉིང་ལག་རུ་ཁག་གི་འབྲེལ་ཡོད་འགན་ཁུར་བས་ངོ་སྤྲོད་བྱས་པར།ཁོངས་གཏོགས་ཁུལ་དུ་ཆང་བཏུངས་འཁོར་གཏོང་དང་།ར་བཟི་འཁོར་གཏོང་།དུག་འཐེན་འཁོར་གཏོང་བཅས་ཐོན་པའི་ཆོས་ཉིད་ལ་གཞིགས་ནས་གྲོང་ཁུལ་དང་གྲོང་རྡལ་གྱི་བཟའ་བཏུང་དང་རོལ་རྩེད་ཁང་གི་མཐའ་འཁོར།གྲོང་ཁྱེར་དང་གྲོང་གསེབ་ཀྱི་འབྲེལ་མཚམས།རྫོང་དང་ཤང་གི་གཞུང་ལམ་བཅས་སུ་གློ་བུར་དུ་ཞིབ་བཤེར་བྱེད་པ་དང་།སྡེ་ཚན་ཁག་དང་ཉེན་རྟོག་དབར་གྱི་མཉམ་ལས་མཐུན་སྦྱོར་ལ་ཤུགས་སྣོན་བརྒྱབ་ནས་མགྱོགས་བཤེར་མགྱོགས་སྒྲུབ་ཀྱི་ལམ་སྲོལ་བཙུགས་ཡོད།ཆང་བཏུངས་འཁོར་གཏོང་བྱེད་མཁན་ལ་ཆད་པ་ནན་པོ་བཅད་པ་དང་།ར་བཟི་བ་དང་དུག་འཐེན་ནས་རླངས་འཁོར་གཏོང་མཁན་ཚང་མར་ཁྲིམས་ལྟར་ཉེས་དོན་འགན་འཁྲི་རྩད་གཅོད་ནན་པོ་བྱས་ཡོད།གཞུང་ལས་པའམ་ཀྲུང་གུང་ཏང་ཡོན་དང་འབྲེལ་བ་ཡོད་རིགས་ཚང་མ་སྒྲིག་ཁྲིམས་ཞིབ་བཤེར་ལྟ་ཞིབ་ལས་ཁུངས་ལ་བརྡ་ཁྱབ་བཏང་བ་དང་།ཁེ་ལས་བྱ་གཞག་ཚན་པ་དང་འབྲེལ་བ་ཡོད་རིགས་ཚང་མ་ལས་རིགས་གཙོ་གཉེར་དོ་དམ་སྡེ་ཚན་ལ་བསྐྱལ་བ།ཉེན་ཡོད་འཁོར་གཏོང་གི་ཉེས་གསོག་རིགས་ཞིབ་དཔྱོད་ལས་ཁུངས་སུ་རྩིས་སྤྲོད་བྱས་པ་རེད།